劉瑞芬

劉瑞芬（），字芝田，安徽貴池人。淮軍人物、晚清外交家。

以諸生跟從李鴻章軍援上海，辦理水陸軍械轉運。累保為道員，督辦松滬釐捐。光緒二年，掌管兩淮鹽運使。旋授蘇松太道。歷任江西按察使、布政使。十一年，改三品京堂，充出使英俄等國大臣；授太常寺卿，遷大理寺卿，仍留使。十三年，改駐為英國、法國、義大利、比利時四國大使。光緒十五年，召授廣東巡撫。光緒十八年，卒《清史稿·卷四百四十六　列傳二百三十三》：瑞芬，字芝田，安徽貴池人。以諸生從李鴻章軍援上海，檄主水陸軍械轉運。時初用西式槍砲，皆購自外洋，瑞芬考驗精審，應時解濟，淮軍遂以善用西洋利器名。累保道員，督辦松滬釐捐。光緒二年，權兩淮鹽運使。淮北荐饑，流民就食揚州，瑞芬築圩城外，搆棚分宿，計口授食，所全活六萬餘人。旋授蘇松太道。租界以黃浦南北分華洋船埠，洋人時侵南岸。瑞芬丈量南北，中分為界，設水利局委員董其事，洋人亦就範焉。擢江西按察使，遷布政使。十一年，改三品京堂，命充 出使 英俄等國大臣；授太常寺卿，遷大理寺，仍留使。改駐英、法、義、比。初，俄人覬覦漠河金礦，瑞芬亟達總理衙門，創議先自開辦。英既占緬甸，罷其朝貢，瑞芬執故事與爭，乃如舊。英復侵西藏，瑞芬力爭於其外部，追還印度入藏之師，乃別議藏印條約，事具邦交志。瑞芬久事外交，有遠見。朝鮮亂初起，即上書言：「朝鮮毗連東三省，關係甚重。中國能收其全土改行省，上策也。次則當約英、美諸國共議保護，庶免強鄰獨占，存藩屬以固邊陲。」總署寢其議不行，其後果如所言。十五年，召授廣東巡撫。十八年，卒，卹如制。。

家族
劉世珩 (子)

 延伸阅读 


參考



Category:淮軍人物
Category:清朝苏松太道
Category:清朝江西布政使
Category:清朝江西按察使
Category:清朝廣東巡撫
Category:出使俄国钦差大臣
Category:出使英国钦差大臣
Category:出使法国钦差大臣
Category:出使義國欽差大臣
Category:出使比國欽差大臣
Category:貴池人
Category:劉姓